Diari Oficial de la Generalitat Valenciana


Sumari del DOGV 6201, del 08-02-2010 (2010/1225)

ORDRE 1/2010, de 29 de gener, de la Conselleria d'Indústria, Comerç i Innovació, per la qual es determinen els diumenges i dies festius hàbils per a la pràctica comercial en l'exercici 2010/2011.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6201

Data del DOGV
:   08-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1225


Data del document
:   29-01-2010

Organisme emissor
:   Conselleria d'Indústria, Comerç i Innovació

Tipus de document
:   Ordre

Descriptors 

:   * horari comercial
    * dia festiu
    * vacances

ORDRE 1/2010, de 29 de gener, de la Conselleria d'Indústria, Comerç i Innovació, per la qual es determinen els diumenges i dies festius hàbils per a la pràctica comercial en l'exercici 2010/2011. [2010/1225]  
La legislació valenciana vigent en matèria d'horaris comercials està integrada per la Llei de la Generalitat Valenciana 8/1997, de 9 de desembre, d'Horaris Comercials de la Comunitat Valenciana, els articles 47, 48 i 49 de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i la Llei de la Generalitat Valenciana 6/2005, de 18 d'octubre, per la qual es modifica la Llei 8/1997, d'Horaris Comercials, de la Comunitat Valenciana.  
Esta legislació prescriu que, dins de l'horari d'aplicació general, el nombre màxim de diumenges i dies festius a habilitar durant l'exercici comercial serà de huit, que es determinaran mitjançant ordre de la conselleria competent en matèria de comerç, després de l'informe previ vinculant de l'Observatori del Comerç Valencià.  
En conseqüència, vista la certificació emesa pel secretari de l'Observatori sobre els acords adoptats en la sessió del Ple celebrada el dia 27 de gener de 2010,  
ORDENE  
Primer  
1. Amb caràcter general, durant el període que mitjança entre l'1 de febrer de 2010 i el 31 de gener de 2011, els establiments comercials ubicats a la Comunitat Valenciana podran obrir al públic els diumenges següents:  
- 4 d'abril de 2010 - Diumenge de Rams.  
- 4 de juliol de 2010 - Diumenge. Rebaixes d'Estiu.  
- 10 d'octubre de 2010 - Diumenge.   
- 5 de desembre de 2010 - Diumenge. Nadal/Reis.  
- 12 de desembre de 2010 - Diumenge. Nadal/Reis.  
- 19 de desembre de 2010 - Diumenge. Nadal/Reis.  
- 2 de gener de 2011 - Diumenge. Nadal/Reis.  
- 9 de gener de 2011 - Diumenge. Rebaixes d'Hivern.  
2. Esta habilitació comercial s'entén sense perjudici de règims especials o excepcionals d'horaris comercials, legalment establits, als quals puguen acollir-se els establiments comercials ubicats al territori de la Comunitat Valenciana.  
Segon  
L'horari corresponent a cada diumenge o dia festiu habilitat comercialment serà lliurement fixat pel titular de l'establiment comercial, sense que puga superar les 12 hores d'obertura al públic.  
Tercer  
Els establiments comercials hauran d'informar adequadament el públic sobre la seua decisió de fer ús d'estes habilitacions comercials, i, si és el cas, de les hores en què romandran oberts.  
Quart  
Esta ordre tindrà efectes el dia de la seua publicació en el Diari Oficial de la Comunitat Valenciana.  
València, 29 de gener de 2010  
El conseller d'Indústria, Comerç i Innovació i   
vicepresident primer del Consell,  
VICENTE RAMBLA MOMPLET